Diari Oficial de la Generalitat Valenciana


Sumari del DOGV 4390, del 02-12-2002 (2002/13276)

RESOLUCIÓ, de 26 de novembre de 2002, de la Conselleria de Benestar Social, per la qual es resol la minoració dels crèdits amb què es financen les ajudes destinades a finançar programes de formació ocupacional dirigits a col·lectius de dones en el marc de la missió confiada al Fons Social Europeu, convocades per mitjà de l'Orde de 7 de desembre del 2001 (DOGV núm. 4.164, de 9 de gener del 2002).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4390

Data del DOGV
:   02-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/13500


Data del document
:   26-11-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * ajuda a l'ocupació
    * treball femení
    * dona
    * formació professional
    * aprenentatge professional

RESOLUCIÓ, de 26 de novembre de 2002, de la Conselleria de Benestar Social, per la qual es resol la minoració dels crèdits amb què es financen les ajudes destinades a finançar programes de formació ocupacional dirigits a col·lectius de dones en el marc de la missió confiada al Fons Social Europeu, convocades per mitjà de l'Orde de 7 de desembre del 2001 (DOGV núm. 4.164, de 9 de gener del 2002). [2002/13330]
  
La Conselleria de Benestar Social per mitjà d'Orde de 7 de desembre del 2001 (DOGV núm. 4.164, de 9 de gener del 2002), va regular i va convocar ajudes per a finançar programes de formació ocupacional dirigits a col·lectius de dones en el marc de la missió confiada al Fons Social Europeu, durant l'any 2002.
  
Aprovada i publicada la Llei 10/2001, de 27 de desembre del 2001, de Pressupostos de la Generalitat Valenciana, per a l'exercici 2002 (DOGV núm. 4.158, de 31 de desembre del 2001), i d'acord amb l'art. 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir, per mitjà de la Resolució de data 26 de febrer del 2002 (DOGV núm. 4.202, de 4 de març), a donar publicitat als crèdits i a la línia de subvenció destinats a finançar les ajudes convocades per l'Orde de 7 de desembre del 2001.
  
Una vegada resolts favorablement els expedients incoats amb motiu de les sol·licituds de subvenció presentades a l'empara de l'Orde de 7 de desembre del 2001, que complien els requisits per a accedir a estes ajudes, i com que hi ha crèdit disponible en la línia de subvenció T4958, escau minorar-los.
  
Per tant, amb base al que s'ha exposat i a les competències d'esta Conselleria de Benestar Social, resolc:
  
Primer
  
Modificar la quantia del crèdit destinat a finançar l'Orde de 7 de desembre del 2001, de la línia de subvenció que a continuació es detalla:
  
Denominació: Ajudes Formació Ocupacional.
  
- Línia de subvenció: T4958
  
- Consignació pressupostària: minoració de 21.148 euros sobre la quantitat de 697.430 euros i resulta una consignació de 676.282 euros.
  
Procedència i quantia dels fons:
  
- Propis condicionats: 169.070,5 euros
  
- Fons Social Europeu: 507.211,5 euros
  
Segon
  
Publicar la present resolució en el Diari Oficial de la Generalitat Valenciana, amb els efectes previstos en l'article 47.11.c, Decret Legislatiu de 26 de juny de 1991, del Consell de la Generalitat, pel qual s'aprova el Text Refós de la Llei d'Hisenda Pública de la Generalitat Valenciana.